Langt hovedparten af de østers der bliver fanget i Limfjorden bliver eksporteret primært til Spanien, eller ender på restauranter i Københavnsområdet. Meget få bliver spist lokalt. - Prisen ligger i et pænt højt leje. Især spanierne, de er vilde med skaldyr, og de er villige til at betale en høj pris. De byder prisen op, hvis de ikke mener, de får nok, siger salgschef Jesper Toft, Vilsund Blue til TV2 NORD. Lige nu koster limfjordsøsters 28 kroner per styk, og det kan virke dyrt for noget, man kan samle op på bunden af Limfjorden. -Nu har vi altså købt dem i dyre domme, siger pensionist Irene Vilsgaard. -De er alt for dyre, men det er også derfor det kun bliver til en gang om året, men pyt med det nytårsaften, siger Viggo Bjerregaard fra Skive.

Referat:
Østers er ofte for dyr en spise for nordjyderne, bortset fra ved helt særlige lejligheder. En af dem er Nytårsaften, og det satte i dag Limfjordens største skaldyrsproducent på arbejde.